## El Museu de les Ciències celebra el dissabte 18 de maig el Dia dels Museus amb tallers gratuïts de ‘La ciència a escena’

*** L'Auditori Santiago Grisolía acollirà sessions d’experiments en directe a les 12:30 hores i les 17:00 hores amb lliure accés fins que es complete l’aforament**

El Museu de les Ciències se suma de nou enguany a la celebració del Dia Internacional dels Museus, que es commemora cada any el 18 de maig, amb un programa especial que inclou sessions gratuïtes d’experiments en directe eixe mateix dia.

Dissabte que ve, 18 de maig, es faran dos sessions gratuïtes d’experiments en directe a l’Auditori Santiago Grisolía. L’accés serà lliure fins que es complete l’aforament. Es faran alguns dels experiments i demostracions científiques més espectaculars de ‘La ciència a escena’ en dos sessions: una de matí a les 12:30 hores i una de vesprada a les 17:00 hores.

Amb esta jornada, la Ciutat de les Arts i les Ciències se suma a la celebració del Dia Internacional dels Museus, organitzat pel Consell Internacional de Museus per a subratllar la importància del paper dels museus al servici de la societat i el seu desenvolupament. Se celebra cada 18 de maig i els museus participants organitzen diferents activitats per a connectar amb el seu públic.

Fecha: 14/05/2024